கேள்வி: சான்ஹாய் கணவாய் பற்றி தகவல் சொல்.
பதில்: File:Shanhaiguan.jpg சான்ஹாய் கணவாய் அல்லது சான்ஹைகுவான் (Shanhai Pass or Shanhaiguan) என்பது சீனப் பெருஞ் சுவர் உள்ள முக்கிய கணவாய்களில் ஒன்றாகும். இது ஏபெய் மாகாணம்கின்குவாங்டாவோவின் சான்ஹைகுவான் மாவட்டத்தில் அமைந்துள்ளது. 1961 ஆம் ஆண்டில், இந்தக் கணவாய் சீன மக்கள் குடியரசின் அரச மன்றம் தேசிய அளவில் பாதுகாக்கப்பட்ட முக்கிய வரலாற்று மற்றும் கலாச்சார தளமாக தேர்ந்தெடுக்கப்பட்டது. மேலும் இது, 1987 ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களம் பெருஞ்சுவரின் ஒரு பகுதியாக பட்டியலிடப்பட்டது. இந்தக் கணவாய் மிங் வம்சத்தின் பெருஞ்சுவரின் கிழக்கு முனையத்தில் ஒரு பிரபலமான சுற்றுலா தலமாகும். பெருஞ்சுவர் போஹாய் கடலைச் சந்திக்கும் இடத்திற்கு " பழைய டிராகன் தலை " என்று செல்லப்பெயர் சூட்டப்பட்டுள்ளது. இந்தக் கணவாய் கிட்டத்தட்ட 300 கிலோமீட்டர் (190 மைல்) பெய்ஜிங் கிழக்கேயும், சென்யாங் அதிவேக நெடுஞ்சாலை வழியாக வடகிழக்கு நோக்கி சென்யாங் வரை இணைக்கப்பட்டுள்ளது . சீன வரலாறு முழுவதும், கணவாயானது, கிதான், சுரசன்கள், மஞ்சு இனக்குழு,மஞ்சூரியா போன்ற பகுதியிலிருந்து வந்த இனக்குழுக்களுக்கு எதிரான ஒரு முன்னணி தற்காப்பு இடமாக செயல்பட்டது. இந்தக் கணவாய் பெருஞ்சுவரின் கிழக்கு முனையின் தொடக்க புள்ளியாகும். மேலும் இது எல்லைப்புறத்தை பாதுகாப்பதற்கான முதல் தடையாகும். எனவே இது "பரலோகத்தின் கீழ் முதல் கணவாய்" என்று அழைக்கப்படுகிறது.